**Zápisnica zo zasadnutia Rady rodičov pri ZŠ Nobelovo námestie č. 6,**

**konanej dňa 2. novembra 2023**

**Prítomní:** viď. prezenčná listina

**Program:**

1. Otvorenie a voľba zapisovateľa

2. Informovanie o hospodárení a aktuálny stav účtu

(informácia o výške prijatých poplatkov za ZRPŠ)

3. Príhovor pani riaditeľky Mgr. Renáty Trokšiarovej

4. Schvaľovanie finančných požiadaviek školy

(prediskutovanie požiadaviek zo strany školy)

5. Diskusia

1. **Otvorenie a voľba zapisovateľa**

Zasadnutie rady rodičov otvorila predsedníčka Rady rodičov pani Petra Poláková. Za zapisovateľku bola zvolená Janka Ľahká.

1. **Informovanie o hospodárení a aktuálny stav účtu**

K 31. 10. 2023 bola na účte Rady rodičov suma 6.354,37€.

Vzhľadom na nízky počet prijatých prostriedkov za ZRPŠ (prijaté boli poplatky za ani nie polovicu žiakov), boli členovia RR vyzvaní k informovaniu rodičov o tejto skutočnosti na triednych aktívoch, prípadne následne prostredníctvom Edupage.

1. **Príhovor pani riaditeľky Mgr. Renáty Trokšiarovej**

Pani riaditeľka Mgr. Renáta Trokšiarová informovala Radu rodičov o vývoji školy, štrukturálnych a personálnych zmenách ako aj o problémoch a potrebách, v ktorých by zo strany Rady rodičov potrebovala kooperáciu.

Poskytnuté informácie sú zhrnuté v nasledovných bodoch:

* Školu momentálne navštevuje 548 žiakov
* Máme 24 tried, z toho 2 triedy sú triedy pre žiakov so špeciálnymi potrebami. Triedy navštevujú žiaci s poruchami reči.
* ŠKD má momentálne 10 oddelení. Školský klub navštevuje 268 žiakov 1. stupňa.
* Pre žiakov 1 stupňa je možnosť spoplatneného krúžkuzameraného na rozvoj anglického jazyka, pričom škola spolupracuje s externou jazykovou školou. Zároveň sa s pani učiteľkou Adamkovourozbieha pilotný projekt, v rámci, ktorého sa deti budú učiť angličtinu aj na iných predmetoch.
* Bolo potrebné zriadiť nové priestory pre podporný tým. Asistenti a špeciálni pedagógovia sú na škole momentálnezabezpečení cez Národný inštitút vzdelávania a mládeže (NIVaM).
* Absentuje školský psychológ. Vedenie školy situáciu rieši a aktuálne prebiehajú výberové konania.
* Vybrané kompetencie, ktoré je možné, aby vykonávali učitelia, boli prenesené na členov pedagogického zboru. Pani Makarská zastrešuje výchovné poradenstvo a pani Jendrišáková zastrešuje kariérne poradenstvo.
* Vzhľadom k dlhodobo absentujúcim priestorom a neustálemu navyšovaniu kapacity žiakov je potrebné zrušiť odborné učebne. Škôlku,nachádzajúcu sa v priestoroch školy,nie je možné zrušiť, nakoľko to nie je v kompetencii školy.
1. **Schvaľovanie finančných požiadaviek školy**

Chválený rozpočet tvorí prílohu č. 2 tejto zápisnice.

Poznámky ku schválenému rozpočtu:

* + Multifunkčná tlačiareň - určená bude pre viac pedagógov, pričom škola prisľúbila participovať pri prípadnom dofinancovaní výdavku a v budúcnosti bude vedieť zabezpečiť potrebné náplne do tlačiarne.
	+ Nákup nových kníh do knižnice – v rámci tejto položky sa členovia RR zhodli na tom, že v prvom kroku oslovia rodičov s možnosťou venovania kníh do knižnice. Vzhľadom k tomu, že každá rodina má doma nevyužívané knihy, ktoré sú určené detskému čitateľovi, bude ich možné darovať škole. Rodičia budú mať možnosť spísať zoznam kníh vhodných na darovanie, ktorý odovzdajú triednym učiteľom a tí následne kontaktujú knižnicu. Vítané sú knihy pre 1. aj 2. stupeň.
	+ Školská psychologička – žiadaný príspevok bol zamietnutý, nakoľko momentálne nie je táto pozícia na škole obsadená.
	+ Digitálny teplomer – položka bola schválená, no zároveň bola zo strany členky RR ponúknutá možnosť darovania teplomeru škole. Pani učiteľka zváži túto možnosť na základe technických parametrov.
	+ Testovanie Komparo 9 ročník – ako bolo predschválené členmi RR, Komparo bude uhrádzané iba tým žiakom 9. ročníka, ktorých rodičia uhradili príspevok ZRPŠ. Z aktuálne schvaľovaného rozpočtu bude uhradené testovanie pre 11 žiakov
	+ Učebnica Literatúry pre 6. ročník – 13 detí – táto položka bola zamietnutá, nakoľko príspevky ZRPŠ nie sú určené na nákup učebníc.
	+ Učebné pomôcky a hry do kabinetnej zbierky pre 1.stupeň – táto položka bola odložená na dodatočné schválenie, nakoľko členovia RR požiadali vedenie školy o bližšiu špecifikáciu položky
		- poznámka – položka bola dodatočne schválená
	+ HUV – súťaže – položka bola zamietnutá z dôvodu prípadnej duplicity, nakoľko bol schválený príspevok „Hudobné súťaže – štartovné, cestovné, spevníky..)
	+ Čitateľský oriešok – papier, toner, poštovné – táto položka bola zamietnutá, nakoľko príspevok ZRPŠ nie je určený na výdavky daného charakteru
* Členovia RR zároveň požiadali školu o detailnejšie špecifikovanie požiadaviek do budúcnosti, aby bolo zrejmé, na aký účel budú prostriedky vynaložené.
* Na návrh pána Machlicu bolipredschválené finančné prostriedky vo výške 500 € na prípadné projekty, pri ktorých by bola požadovanáfinančná spoluúčasť školy.
* Na požiadanie pani riaditeľky bola schválená položka „Tenisový turnaj“ vo výške 50 EUR (akcia organizovaná školou)
1. **Diskusia**
* V zmysle štatútu Rady školy nahradípozíciu pani Batáry pani Šoucová.
* Pani riaditeľka informovala členov RR so situáciou ohľadne IT podpory na škole. Nakoľko aktuálne hľadána výpomoc IT špecialistu, pokúsia sa členovia Rady rodičov s touto potrebou osloviť rodičov na triednom aktíve.
* Otvorila sa téma bezpečnosti žiakov počas pobytu v škole a schopnosti pedagógov poskytnúť prvú pomoc, či vyhodnotiť vážnosť zdravotného stavu detí. Členovia RR navrhli možnosť preplatenia kurzu prvej pomoci pre učiteľov. V prípade záujmu z ich strany im bude kurz preplatený z prostriedkov ZRPŠ. Záujem o kurz zo strany pedagógov zistí pani riaditeľka. Pani Ľahká zistí cenu, miesto konania amožnosť prispôsobiť kurz pre potreby pedagógov.
* Digitálne technológie a deti - na podnet členky RR s možnosťou financovania prednášky na tému využitia technológií pri učení či tému nástrahy digitálneho sveta,informovala pani riaditeľka členov, že dané témy sa riešia na hod.Mat,Etv,Inf. a sú súčasťou plánov.
* Predsedníčka RR požiadala členov o preposielanie zaujímavých výziev na čerpanie dotácií, do ktorých by sa škola mohla zapojiť.
* V rámci plánovaných aktivít pre budúci rok je cieľom školy vymaľovanie plota, pričom sa plánuje podanie žiadosti o dotáciu na túto akciu. Predsedníčka RR požiadala pani riaditeľku o dodanie rozpočtu, ktorý bude pokrývať celkové náklady.
* Pani riaditeľka požiadalao väčšiu kooperáciu zo strany rodičov pri organizovaní školských akcií, ktoré robia učitelia svojpomocne. Členovia RR poprosili vedenie školy o konkretizáciu a bližšie požiadavky, aby sa akcie vedeli lepšie koordinovať.
* Desiata – pred časom sa zisťoval predbežný záujem o desiatu v ŠJ (hlasovanie cez Edupage). Členovia RR mali záujem o bližšie informácie o cene či ponúkanej strave, no škola zatiaľ tieto informácie nemá. Táto iniciatíva bola na podnet MČ Petržalka.

**Ukončenie**

Zasadnutie rady ukončila predsedníčka rady pani Petra Poláková.

Zapísala: Janka Ľahká

V Bratislave, 2. novembra 2023

Petra Poláková

predsedníčka Rady rodičov

Príloha č.1: Prezenčná listina zo zasadnutia Rodičovskej rady zo dňa 2.11.2023

Príloha č.2: Rozpočet finančných prostriedkov v školskom roku 2023/2024

**Prezenčná listina zo zasadnutia rady dňa 2. novembra 2023**

|  |  |  |
| --- | --- | --- |
| 1.A | p. Jaroslava Činčuráková | účasť ospravedlnená |
| 1. B | p. Rastislav Kropáč | prítomný |
| 1.C | p. Petra Leško | účasť ospravedlnená |
| 1.D | p. Nikola Drietomská | účasť ospravedlnená |
| 1.N | p. Michaela Mäsiarová | účasť ospravedlnená |
| 2.A | p. Michaela Fábry | prítomná |
| 2. B | p. Naďa Majtánová | prítomná |
| 2.C | p. Katarína Koložiová | účasť ospravedlnená |
| 2.D | p. Tatiana Lojdlová | účasť ospravedlnená |
| 2.N | p. Karin Grófová | účasť ospravedlnená |
| 3.A | p. Vladimíra Schmὃgner | prítomná |
| 3.B | p. Petra Poláková | prítomná |
| 3.C | p. Diana Trnkócyová | prítomná |
| 4.A | p. Danijela Jerotijevič | prítomná |
| 4.B | p. Veronika Bendlová | účasť ospravedlnená |
| 5.A | p. Anna Bánovská | účasť ospravedlnená |
| 5.B | p. Alena Drotárová | prítomná |
| 5.C | p. Lenka Fialová | prítomná |
| 6.A | p. Viera Gaschová Bačová | prítomná |
| 6.B | p. Andrej Machlica | prítomný |
| 7.A | p. Peter Kmeť | prítomný |
| 7.B | p. Janka Ľahká | prítomná |
| 8.A | p. Ľubomíra Šoucová | prítomná |
| 9.A | p. Daniela Kačániová | účasť ospravedlnená |

**Prizvaní hostia**

|  |  |  |  |
| --- | --- | --- | --- |
| 1. | Riaditeľka ZŠ Nobelovo námestie 6 | Mgr. Renáta Trokšiarová | prítomná |